text: Cléomadès tant esploita,
   Et ses chevaus si le porta,
   Que il a le chastel veü
   Où dou dart d'amours navré fu,
   Si k'encore ou cuer l'en esteche
   De ce dart li fers o la fleche.
   PageV01P141
   Quant il a veüe la tour
   Seur quoi s'arresta l'autre jour,
   Lors sot il bien seürement
   Que c'ert li chastiaus vraiement
   Où ses cuers li donna congié
   Le jour c'on l'ot à mort jugié.
   Pour Clarmondine se laissa
   Ses cuers, quant Carmant eschapa.
  